Heti eduskunnan äänestyksen jälkeen kirkosta eroaminen kiihtyi, kertoo eroakirkosta.fi.

Ensimmäisen tunnin aikana kirkosta erosi noin 140 ihmistä. Kello 16:sta mennessä kirkosta on eronnut reilu 600 jäsentä.

– Nyt ei erota Päivi Räsäsen takia, vaan arkkipiispa Kari Mäkisen takia, kertoo eroakirkosta.fi-palvelun toinen perustaja ja Vapaa-ajattelijain liiton puheenjohtaja Petri Karisma.

Eroakirkosta.fi -palvelussa eroamista perusteltiin muun muassa seuraavasti:

– Arkkipiispan kannanotot Rammatun ja kirkon virallisen opin vastaisesti

– kirkko ei toimi enää ramaatun mukaan

– Erosin kirkosta koska arkkipiispa Kari Mäkisen suhtautuminen avioliittoon on raamatun sanoman vastainen (Homo pari avioliittoon)

– Arkkipiispan kommentit ja suhtautuminen samaa sukupuolta olevien avioliittoon

– Kirkon nykyiset arvot eivät enää noudata alkuperäisiä Raamatun sanoja. Toki kirja on vanha, mutta homoavioliitot on selkeästi kielletty kohdassa ”avioliitto on miehen ja naisen välinen sidos” ja ”miehen ei tulisi rakastaa miestä niinkuin naista”. Koska ilmeisesti kirkko ei enää noudata Raamatun ohjeita, on turha maksaa kirkollisveroa järjestölle joka kääntelee pyhää kirjaa omien tarpeidensa ja tilanteidensa mukaan.